Syötävä metsäpuutarha -kurssi Tampereella (AhlmanEdu) 30.-31.8.2025
2025-08-30 06:30 - 13:30, 2025-08-31 06:30 - 13:30 UTC
Haluatko istuttaa syötävän metsäpuutarhan?

Tule mukaan Ahlmanin suositulle metsäpuutarhakurssille elokuussa. Järjestämme aiheeseen teoriassa ja käytännössä pureutuvan kurssin, jolla osallistujat pääsevät istuttamaan ruokaatuottavia puita ja pensaita sekä monivuotisia vihanneksia.

Kurssilla opitaan millainen on syötävä metsäpuutarha ja miten sellainen suunnitellaan paikallisia olosuhteita havainnoiden. Käymme läpi metsäpuutarhan periaatteita kuten kerroksellisuutta, lajirikkautta, kasvien eri toimintoja sekä erilaisia satoja, joita puutarha voi antaa.

Kurssi sisältää ohjattuja suunnitteluharjoituksia pienryhmissä ja katsauksen kasvien lisäystekniikoihin. Kurssipäivän inspiroimana voit aloittaa oman metsäpuutarhan suunnittelun ja kehittämisen.

Kurssi sopii kaikille hyötykasveista, omavaraisuudesta tai ekologisesta puutarhanhoidosta kiinnostuneille.

Kurssin kouluttajana toimii Joel Rosenberg (syotavametsapuutarha.fi / pahkinamies.fi)

Kurssimaksu 180 € sisältää lounaat ja kahvit.

Lisätiedot ja ilmoittautumiset:

https://puoti.ahlmanedu.fi/tuote/puutarha-hyvinvointi-ja-luontokurssit/… (https://puoti.ahlmanedu.fi/tuote/puutarha-hyvinvointi-ja-luontokurssit/syotava-metsapuutarha-syksy/)

************************

Aloitimme Ahlmanin syötävän metsäpuutarhan istuttamisen metsäpuutarhakurssilla keväällä 2022. Syötävään metsäpuutarhaan on sen jälkeen istutettu monipuolinen valikoima ruokaatuottavia puuvartisia ja ruohovartisia kasveja , myös erikoisuuksia kuten saksanpähkinä, valkomulperi, punamarjakanukka ja herttajalopähkinä.

Ahlmanin kartanon tiluksilla käytetään mm. maaperän ravintoverkon (Soil food web) menetelmiä ja kartanon viherympäristö palkittiin 2024 Green Flag Awardilla.

Lue lisää Ahlmanin metsäpuutarhasta blogista!

https://www.syötävämetsäpuutarha.fi/blogi/ahlmanedun-syotava-metsapuuta…

ja Tamperelaisesta: https://www.tamperelainen.fi/paikalliset/8525977
